આ ઘટના સમયે તેમને ક્યાંયથી પણ મદદ ન મળી એ વિશે તેમણે કહ્યું હતું કે ‘સાંજના સમયે જંક્શન પર આ ઘટના બની છતાં કોઈ મારી મદદ માટે આગળ આવ્યું નહોતું. ઉપરાંત હું જે યુવકની સાથે પૂછપરછ કરી રહી હતી તેણે પણ મારી મદદ કરી નહોતી. એ દરમ્યાન એક પ્રાઇવેટ કારચાલક ત્યાં આવ્યો હતો અને તેણે મુલુંડ જઈ રહ્યો હોવાથી મને છોડી દેશે એમ કહ્યું હતું. મેં તેને ત્યારે ના પાડી દીધી હતી. ત્યાર બાદ મારા બીજા ભાણેજને ફોન કરતાં તે ઘટનાસ્થળે આવ્યો હતો અને ફરિયાદ કરવા મને પોલીસ-સ્ટેશન લઈ ગયો હતો. પોલીસે ઘટનાસ્થળની મુલાકાત લીધી હતી અને ઘટનાની ફક્ત નોંધ કરી હતી. ત્યાર બાદ સિગ્નલ પરના ઘ્ઘ્વ્સ્ કૅમેરાના ફુટેજની તપાસ કરી પોલીસે તપાસની ખાતરી આપી હતી, પરંતુ આ સંદર્ભે કોઈ કેસ કે અન્ય કાર્યવાહી હજી સુધી થઈ નથી.’